काॅलोनियों में अतिक्रमण अभियान रोकने की मांग
भास्कर संवाददाता|श्रीगंगानगर
सरस्वतीनगर कॉलोनी बी और एलआईसी कॉलोनी के लोगों ने यूआईटी सचिव को ज्ञापन देकर कॉलोनियों में अतिक्रमण अभियान नहीं चलाने की मांग की है। आवासीय जनकल्याण समिति के अध्यक्ष सुभाषचंद्र जांदू ने बताया कि यहां कॉॅलोनी में लोगों ने अतिक्रमण नहीं कर रखे हैं। सड़कों पर आने-जाने की बेहतर व्यवस्था है। यहां सीवरेज नाले की कोई व्यवस्था नहीं है। यदि यहां अतिक्रमण हटाओ अभियान चलाया गया तो लोगों को भारी परेशानी झेलनी पड़ेगी।
लोगोंने सड़क पर अवरोधक लगाकर हटाए कब्जे
स्वामीदयानंद मार्ग पर दुकानदारों ने सोमवार को भी अपने कब्जे तोड़ने जारी रखे। शाम करीब 7.30 बजे दुकानदारों ने यहां मुख्य मार्ग पर अवरोधक लगाकर रास्ता बंद कर दिया। इसके बाद दुकानदारों ने बड़े स्तर पर अतिक्रमण हटाने का अभियान चलाया। करीब 40 दुकानदारों ने अपनी दुकान के आगे बने थड़े, चबूतरे, रेलिंग, सीढिय़ां हटवानी शुरू कर दी है। स्थानीय व्यापारियों का कहना है कि वे हाईकोर्ट के आदेश की पालना करना चाहते हैं। नगर परिषद ने हमारी ही मांग पर यहां लाल निशान लगाए थे।
...इधरलोगों ने कहा-अन्य अतिक्रमण हटाए जाएं
पूर्वपार्षद सुरेंद्र स्वामी ने कलेक्टर को ज्ञापन सौंपकर शहर में अन्य जगहों पर हुए अतिक्रमणों को हटाने की मांग की है। स्वामी ने ज्ञापन में लिखा है कि बाबा सीताराम आश्रम, अंबेडकर चौक, गोल बाजार मंदिर के आगे चबूतरों पर सार्वजनिक नाली के ऊपर लकड़ी के खोखे लगाकर कई लोगों ने अवैध कब्जे कर रखे हैं। इस संबंध में नगर परिषद में भी शिकायत की, लेकिन अधिकारियों ने इस पर ध्यान नहीं दिया।
hin_Deva san_Deva hin_Deva hin_Deva hin_Deva hin_Deva hin_Deva